**Գալինա Ալեքսեևնա Կուկլևա** (ռուս.՝ Галина Алексеевна Куклева, նոյեմբերի 21, 1972(1972-11-21), Ishimbay, Բաշկիրական Խորհրդային Սոցիալիստական Ինքնավար Մարզ, ՌԽՖՍՀ, ԽՍՀՄ), ռուս բիաթլոնիստ, Օլիմպիական խաղերի չեմպիոն և աշխարհի եռակի չեմպիոն։ ԽՍՀՄ սպորտի վարպետ (1990), Ռուսաստանի սպորտի վաստակավոր վարպետ (1998)։ ԽՍՀՄ (1990 թվականից) և Ռուսաստանի (1993 թվականից, մարզիչ՝ Լ. Գուրև) ազգային հավաքականների անդամ։

Իշիմբայ քաղաքի բիաթլոնի հանրապետական օլիմպիական ռեզերվի մանկապատանեկան մարզադպրոցի սան է։ Մարզիչը եղել է Վ. Նովոժիլովը։

2002-2003 մրցաշրջանի վերջում հայտարարել է պրոֆեսիոնալ սպորտից հեռանալու մասին։

Կարիերա
-------

### Ձմեռային օլիմպիական խաղեր

1998 թվականին Նագանոյում կայացած Ձմեռային օլիմպիական խաղերում Գալինա Կուկլևան 7,5 կմ սպրինտում դարձել է օլիմպիական չեմպիոն, ինչպես նաև Ռուսաստանի թիմի կազմում նվաճել է արծաթե մեդալ փոխանցումավազքում։ 2002 թվականի Ձմեռային օլիմպիական խաղերում փոխանցումավազքում դարձել է բրոնզե մեդալակիր։

### Աշխարհի առաջնություններ

Գալինա Կուկլևան Ռուսաստանի թիմի կազմում երեք անգամ դարձել է աշխարհի չեմպիոն փոխանցումավազքում 2000, 2001 և 2003 թվականներին։ 2000 թվականին զանգվածային մեկնարկում և 1999 թվականին Օսլոյում նվաճել է արծաթե մեդալներ փոխանցավազքում։ 1997 թվականին փոխանցավազքում արժանացել է բրոնզե մեդալի։

### Աշխարհի գավաթներ

Հաղթել է աշխարհի գավաթի 9 էտապներում (1996-2000, 2002-2003), նվաճել արծաթե (1996, 2000, 2002-2003) և բրոնզե (1993-1994, 1996-1999, 2002) մեդալներ։

### Եվրոպայի առաջնություն

1996 թվականին դարձել է Եվրոպայի չեմպիոն փոխանցումավազքում։ 1996 թվականին սպրինտում նվաճել է բրոնզե մեդալ։

### Աշխարհի և Եվրոպայի առաջնություններ (պատանեկան)

1990 թվականին դարձել է աշխարհի չեմպիոն, 1992 թվականին՝ աշխարհի առաջնության բրոնզե մեդալակիր։ 1991 թվականի Եվրոպայի առաջնությունում նվաճել է արծաթե մեդալ։

### Ռուսաստանի առաջնություններ

1996 թվականին դարձել է Ռուսաստանի առաջնության արծաթե մեդալակիր։

1997 թվականին ճանաչվել է ամառային բիաթլոնի Ռուսաստանի չեմպիոն։

Կրթություն
----------

Իշիմբայի թիվ 2 միջնակարգ դպրոցի շրջանավարտ է։ 1998 թվականին ավարտել է Տյումենի պետական համալսարանը։

Տյումենի պետական համալսարանի պրոֆեսոր է։

Պարգևներ և կոչումներ
--------------------

* Պատվո շքանշան
* «Հայրենիքին մատուցած ծառայությունների համար» 2-րդ աստիճանի շքանշան (5 մայիսի, 2003) – ֆիզիկական կուլտուրայի և սպորտի զարգացման գործում ունեցած մեծ ավանդի, 2002 թվականին Սոլթ Լեյք Սիթիի Օլիմպիական խաղերում մարզական բարձր նվաճումների համար
* Ռուսաստանի սպորտի վաստակավոր վարպետ
* Իշիմբայայի պատվավոր քաղաքացի

Ծանոթագրություններ
------------------

1. ↑  Ишимбайская средняя школа № 2// Ишимбайская энциклопедия. Уфа: Башкирская энциклопедия, 2015, С.252.
2. ↑  Указ Президента Российской Федерации от 5 мая 2003 года № 502(չաշխատող հղում)

Արտաքին հղումներ
----------------

* Куклева Галина Алексеевна Archived 2020-08-14 at the Wayback Machine. // Башкирская энциклопедия / гл. ред. М. А. Ильгамов. — Уфа : ГАУН «Башкирская энциклопедия», 2015—2020. — ISBN 978-5-88185-306-8.
* Профиль IBU(անգլ.)
* Профиль на официальном сайте празднования 450-летия добровольного вхождения Башкирии в состав России

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | IBU · Sports-Reference.com · ԲԿՄԱ |
|  |
| Բառարաններ և հանրագիտարաններ | Մեծ ռուսական |

 |